CELEX: 32000R2426
Language: el
Date: 2000-10-31 00:00:00
Title: Κανονισμός (ΕΚ) αριθ. 2426/2000 της Επιτροπής, της 31ης Οκτωβρίου 2000, για τροποποίηση του κανονισμού (ΕΟΚ) αριθ. 94/92 περί θεσπίσεως λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται από τον κανονισμό (ΕΟΚ) αριθ. 2092/91 του Συμβουλίου

Avis juridique important

|

32000R2426

Κανονισμός (ΕΚ) αριθ. 2426/2000 της Επιτροπής, της 31ης Οκτωβρίου 2000, για τροποποίηση του κανονισμού (ΕΟΚ) αριθ. 94/92 περί θεσπίσεως λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται από τον κανονισμό (ΕΟΚ) αριθ. 2092/91 του Συμβουλίου  

Επίσημη Εφημερίδα αριθ. L 279 της 01/11/2000 σ. 0019 - 0019

Κανονισμός (ΕΚ) αριθ. 2426/2000 της Επιτροπήςτης 31ης Οκτωβρίου 2000για τροποποίηση του κανονισμού (ΕΟΚ) αριθ. 94/92 περί θεσπίσεως λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται από τον κανονισμό (ΕΟΚ) αριθ. 2092/91 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(1), όπως τροποποιήθηκε τελευταία από τον κανονισμό (ΕΚ) αριθ. 2020/2000 της Επιτροπής(2), και ιδίως το άρθρο 11 παράγραφος 1, σημείο α),Εκτιμώντας τα ακόλουθα:(1) Το άρθρο 11 παράγραφος 1, σημείο α) του κανονισμού (ΕΟΚ) αριθ. 2092/91 αναφέρει ότι τα προϊόντα που εισάγονται από μία τρίτη χώρα μπορούν να διατεθούν στο εμπόριο μόνον όταν κατάγονται από τρίτη χώρα η οποία εμφαίνεται σε κατάλογο που θα καθοριστεί σύμφωνα με τα κριτήρια που προβλέπονται στην παράγραφο 2 του εν λόγω άρθρου· ο κατάλογος αυτός εμφαίνεται στο παράρτημα του κανονισμού (ΕΟΚ) αριθ. 94/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1616/2000(4).(2) Οι αρχές της Αργεντινής ζήτησαν από την Επιτροπή να προστεθεί νέος οργανισμός εποπτείας και πιστοποιήσεως, σύμφωνα με τις διατάξεις του κανονισμού (ΕΟΚ) αριθ. 94/92.(3) Οι αρχές της Αργεντινής έστειλαν στην Επιτροπή όλα τα εχέγγυα και τις απαραίτητες πληροφορίες που παρέχουν τη διασφάλιση ότι ο νέος οργανισμός εποπτείας και πιστοποιήσεως θα τηρήσει όλα τα κριτήρια που έχουν καθορισθεί από το άρθρο 11 παράγραφος 2 του κανονισμού (ΕΟΚ) αριθ. 2092/91.(4) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΟΚ) αριθ. 94/92 τροποποιείται όπως εμφαίνεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 31 Οκτωβρίου 2000.Για την ΕπιτροπήFranz FischlerΜέλος της Επιτροπής(1) ΕΕ L 198 της 22.7.1991, σ. 1.(2) ΕΕ L 241 της 26.9.2000, σ. 39.(3) ΕΕ L 11 της 17.1.1992, σ. 14.(4) ΕΕ L 185 της 25.7.2000, σ. 62.ΠΑΡΑΡΤΗΜΑΤο σημείο 3 του κειμένου που αφορά την Αργεντινή αντικαθίσταται από το ακόλουθο κείμενο: "3. Οργανισμοί εποπτείας:- Instituto Argentino para la Certificación y Promoción de Productos Agropecuarios Orgánicos SRL (Argencert)- Organización Internacional Agropecuaria (OIA)- Letis SA"